CELEX: 32017R1499
Language: sl
Date: 2017-06-02 00:00:00
Title: Delegirana uredba Komisije (EU) 2017/1499 z dne 2. junija 2017 o spremembi prilog I in II k Uredbi (EU) št. 510/2011 Evropskega parlamenta in Sveta z namenom prilagoditve na spremembo v regulativnem preskusnem postopku za merjenje emisij CO2 iz lahkih gospodarskih vozil (Besedilo velja za EGP. )

25.8.2017   
               
               
                  SL
               
               
                  Uradni list Evropske unije
               
               
                  L 219/1
               
            DELEGIRANA UREDBA KOMISIJE (EU) 2017/1499
      z dne 2. junija 2017
      o spremembi prilog I in II k Uredbi (EU) št. 510/2011 Evropskega parlamenta in Sveta z namenom prilagoditve na spremembo v regulativnem preskusnem postopku za merjenje emisij CO2 iz lahkih gospodarskih vozil
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 510/2011 Evropskega parlamenta in Sveta z dne 11. maja 2011 o določitvi standardov emisijskih vrednosti za nova lahka gospodarska vozila kot del celostnega pristopa Unije za zmanjšanje emisij CO2 iz lahkih tovornih vozil (1) ter zlasti drugega pododstavka člena 8(9) in četrtega pododstavka člena 13(6) Uredbe,
      ob upoštevanju naslednjega:
      
                  (1)
               
               
                  Nov regulativni preskusni postopek za merjenje emisij CO2 in porabe goriva pri lahkih vozilih, tj. globalno usklajeni preskusni postopek za lahka vozila (v nadaljnjem besedilu: WLTP), določen v Uredbi Komisije (EU) 2017/1151 (2), bo z učinkom od 1. septembra 2017 nadomestil novi evropski vozni cikel (v nadaljnjem besedilu: NEDC), ki se trenutno uporablja v skladu z Uredbo Komisije (ES) št. 692/2008 (3). Z WLTP naj bi se določile vrednosti emisij CO2 in porabe goriva, ki bodo bolj reprezentativne za dejanske vozne razmere.
               
            
                  (2)
               
               
                  Da bi se upoštevala razlika v ravneh emisij CO2, izmerjenih v skladu z obstoječim postopkom NEDC oziroma novim postopkom WLTP, je bila v skladu z Izvedbeno uredbo Komisije (EU) 2017/1153 (4) vzpostavljena metodologija za korelacijo navedenih vrednosti.
               
            
                  (3)
               
               
                  Korelacijska metodologija naj bi se uporabljala med uvajanjem WLTP, tj. do konca leta 2020, s čimer bi se v navedenem obdobju omogočilo preverjanje skladnosti proizvajalcev s cilji emisij CO2 na podlagi vrednosti emisij, izmerjenih z NEDC. Cilji specifičnih emisij CO2 na podlagi WLTP bi se posledično morali uporabljati z učinkom od koledarskega leta 2021 dalje.
               
            
                  (4)
               
               
                  Leta 2020 naj bi se emisije CO2 za vsa nova vozila, ki se registrirajo, v skladu s korelacijsko metodologijo določale tako na podlagi NEDC kot na podlagi WLTP. S spremljanjem obeh navedenih vrednosti CO2 bi morali biti na voljo zanesljivi podatkovni nizi za primerjavo ravni emisij, izmerjenih z obema preskusnima postopkoma. Navedeni podatkovni nizi bi morali omogočati določitev ciljev specifičnih emisij na podlagi WLTP, ki so v skladu z zahtevo iz člena 13(6) Uredbe (EU) št. 510/2011 primerljivo strogi kot vrednosti, izmerjene na podlagi NEDC.
               
            
                  (5)
               
               
                  Za namen določitve proizvajalčevega cilja specifičnih emisij v letu 2021 bi se morala kot referenčna vrednost uporabiti povprečna vrednost emisij CO2 na podlagi WLTP za nova lahka gospodarska vozila, registrirana v letu 2020. Cilj specifičnih emisij bi bilo treba določiti s povečanjem ali zmanjšanjem navedene referenčne vrednosti, ki je sorazmerno glede na proizvajalčevo izpolnitev cilja na podlagi NEDC v letu 2020.
               
            
                  (6)
               
               
                  Da bi zagotovili, da cilji specifičnih emisij na podlagi WLTP ostanejo primerljivi v daljšem časovnem obdobju, bi bilo treba upoštevati letne spremembe v povprečni masi voznega parka proizvajalca.
               
            
                  (7)
               
               
                  Podrobnim podatkom, ki naj bi se spremljali po uvedbi WLTP, bi bilo treba dodati več novih parametrov. V okviru WLTP naj bi se vrednosti emisij CO2 izračunavale ob upoštevanju specifične konfiguracije vsakega posameznega vozila. Da bi zagotovili identifikacijo vozil in učinkovito preverjanje podatkov s strani proizvajalcev in Komisije, je primerno, da spremljanje temelji na identifikacijskih številkah vozil.
               
            
                  (8)
               
               
                  Prilogi I in II k Uredbi (EU) št. 510/2011 bi bilo zato treba ustrezno spremeniti –
               
            SPREJELA NASLEDNJO UREDBO:
      Člen 1
      Prilogi I in II k Uredbi (EU) št. 510/2011 se spremenita v skladu s Prilogo k tej uredbi.
      Člen 2
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 2. junija 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 145, 31.5.2011, str. 1.
      
         (2)  Uredba Komisije (EU) 2017/1151 z dne 1. junija 2017 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembah Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe (ES) št. 692/2008 (UL L 175, 7.7.2017, str. 1).
      
         (3)  Uredba Komisije (ES) št. 692/2008 z dne 18. julija 2008 o izvajanju in spremembi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (UL L 199, 28.7.2008, str. 1).
      
         (4)  Izvedbena uredba Komisije (EU) 2017/1153 z dne 2. junija 2017 o opredelitvi metodologije za določitev korelacijskih parametrov, potrebnih za odraz spremembe v regulativnem preskusnem postopku, in spremembi Uredbe (EU) št. 1014/2010 (UL L 175, 7.7.2017, str. 679).
      
         PRILOGA
         Prilogi I in II k Uredbi (EU) št. 510/2011 se spremenita:
         
                     (1)
                  
                  
                     v Prilogi I se dodajo naslednje točke 3, 4 in 5:
                     
                                 „3.
                              
                              
                                 Referenčni cilj specifičnih emisij za proizvajalca v letu 2021 se izračuna, kot sledi:
                                 
                                    ,
                                 pri čemer je:
                                 
                                             
                                                
                                          
                                          
                                             povprečna vrednost specifičnih emisij CO2 v letu 2020, določena v skladu s Prilogo XXI k Uredbi Komisije (EU) 2017/1151 (*1), brez prihrankov CO2 zaradi uporabe člena 12 te uredbe;
                                          
                                       
                                             
                                                
                                          
                                          
                                             povprečna vrednost specifičnih emisij CO2 v letu 2020, določena v skladu z Izvedbeno uredbo Komisije (EU) 2017/1152 (*2), brez prihrankov CO2 zaradi uporabe člena 12 te uredbe;
                                          
                                       
                                             NEDC2020cilj
                                             
                                          
                                          
                                             cilj specifičnih emisij za leto 2020, izračunan v skladu s točko 1(c) te priloge.
                                          
                                       
                           
                                 4.
                              
                              
                                 Od leta 2021 dalje se cilj specifičnih emisij za proizvajalca izračuna, kot sledi:
                                 cilj specifičnih emisij = WLTPreferenčni cilj + a [(Mø – M0) – (Mø2020 – M0,2020)],
                                 pri čemer je:
                                 
                                             
                                                WLTPreferenčni cilj
                                                
                                             
                                          
                                          
                                             referenčni cilj specifičnih emisij za leto 2021, izračunan v skladu s točko 3;
                                          
                                       
                                             a
                                          
                                          
                                             vrednost a, kot je opredeljena v točki 1(c);
                                          
                                       
                                             Mø
                                             
                                          
                                          
                                             povprečna vrednost mase (M) novih lahkih gospodarskih vozil, registriranih v zadevnem ciljnem letu, kot je opredeljena v točki 1, v kilogramih (kg);
                                          
                                       
                                             M0
                                             
                                          
                                          
                                             vrednost M0, kot je opredeljena v točki 1(c);
                                          
                                       
                                             Mø2020
                                             
                                          
                                          
                                             povprečna vrednost mase (M) novih lahkih gospodarskih vozil, registriranih v letu 2020, kot je opredeljena v točki 1, v kilogramih (kg);
                                          
                                       
                                             M0,2020
                                             
                                          
                                          
                                             vrednost M0, ki se uporablja v referenčnem letu 2020.
                                          
                                       
                           
                                 5.
                              
                              
                                 Za proizvajalca, ki mu je bilo odobreno odstopanje v zvezi s ciljem specifičnih emisij na podlagi NEDC za leto 2021, se cilj glede odstopanja na podlagi WLTP izračuna, kot sledi:
                                 
                                    ,
                                 pri čemer je:
                                 
                                             
                                                
                                          
                                          
                                             vrednost, kot je opredeljena v točki 3;
                                          
                                       
                                             
                                                
                                          
                                          
                                             vrednost, kot je opredeljena v točki 3;
                                          
                                       
                                             NEDC2021cilj
                                             
                                          
                                          
                                             cilj specifičnih emisij za leto 2021, ki ga je odobrila Komisija v skladu s členom 11 te uredbe.
                                          
                                       
                           
                        (*1)  Uredba Komisije (EU) 2017/1151 z dne 1. junija 2017 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembah Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe (ES) št. 692/2008 (UL L 175, 7.7.2017, str. 1)."
						
                     
                        (*2)  Izvedbena uredba Komisije (EU) 2017/1152 z dne 2. junija 2017 o opredelitvi metodologije za določitev korelacijskih parametrov, potrebnih za odraz spremembe v regulativnem preskusnem postopku v zvezi z lahkimi gospodarskimi vozili, in spremembi Izvedbene uredbe (EU) št. 293/2012 (UL L 175, 7.7.2017, str. 644).“;"
						
                  
               
                     (2)
                  
                  
                     Priloga II se spremeni:
                     
                                 (a)
                              
                              
                                 v delu A se točka 1.1 spremeni:
                                 
                                             (i)
                                          
                                          
                                             prvi pododstavek se spremeni:
                                             
                                                         —
                                                      
                                                      
                                                         v točkah (g) in (n) se doda naslednje besedilo:
                                                         
                                                            „(NEDC in WLTP)“,
                                                         
                                                      
                                                   
                                                         —
                                                      
                                                      
                                                         dodajo se naslednje točke:
                                                         
                                                                     „(p)
                                                                  
                                                                  
                                                                     preskusna masa WLTP;
                                                                  
                                                               
                                                                     (q)
                                                                  
                                                                  
                                                                     faktorja odstopanja in preverjanja iz točke 3.2.8 Priloge I k Izvedbeni uredbi (EU) 2017/1152;
                                                                  
                                                               
                                                                     (r)
                                                                  
                                                                  
                                                                     identifikacijska številka družine vozil, določena v skladu s točko 5.0 Priloge XXI k Uredbi (EU) 2017/1151“;
                                                                  
                                                               
                                                   
                                       
                                             (ii)
                                          
                                          
                                             doda se naslednji pododstavek:
                                             „Za koledarsko leto 2017 se o podatkih iz točke (g), kar zadeva vrednosti emisij CO2 WLTP, iz točke (n), kar zadeva prihranke WLTP zaradi ekoloških inovacij, ter iz točk (p) in (r) lahko poroča prostovoljno.
                                             Od koledarskega leta 2018 dalje države članice v skladu s členom 8 dajo na voljo Komisiji vse parametre, navedene v tej točki, v obliki, določeni v oddelku 2 dela C te priloge.“;
                                          
                                       
                           
                                 (b)
                              
                              
                                 v oddelku 2 dela C se tabela z naslovom „Podrobni podatki o spremljanju – vnos za posamezno vozilo“ spremeni:
                                 
                                             (i)
                                          
                                          
                                             točka (g) se nadomesti z naslednjim:
                                             
                                                         „(g)
                                                      
                                                      
                                                         Specifične emisije CO2 (skupno)
                                                         Vrednost NEDC
                                                      
                                                   
                                                         Specifične emisije CO2 (skupno)
                                                         Vrednost WLTP (od leta 2018 dalje)“;
                                                      
                                                   
                                       
                                             (ii)
                                          
                                          
                                             točka (n) se nadomesti z naslednjim:
                                             
                                                         „(n)
                                                      
                                                      
                                                         Oznaka ekološke(-ih) inovacij(-e)
                                                      
                                                   
                                                         Skupni prihranki emisij CO2 NEDC zaradi ekološke(-ih) inovacij(-e)
                                                      
                                                   
                                                         Skupni prihranki emisij CO2 WLTP zaradi ekološke(-ih) inovacij(-e) (od leta 2018 dalje)“;
                                                      
                                                   
                                       
                                             (iii)
                                          
                                          
                                             za točko (o) se vstavijo naslednje točke (p), (q) in (r):
                                             
                                                         „(p)
                                                      
                                                      
                                                         Preskusna masa WLTP
                                                      
                                                   
                                                         (q)
                                                      
                                                      
                                                         Faktor odstopanja De (če je na voljo)
                                                      
                                                   
                                                         Faktor preverjanja (če je na voljo)
                                                      
                                                   
                                                         (r)
                                                      
                                                      
                                                         Identifikacijska številka družine vozil“;
                                                      
                                                   
                                       
                                             (iv)
                                          
                                          
                                             v opombi 1 se črta drugi stavek.